
Fylkesmannen i Oppland

Miljøvernavdelingen
Søndre Land kommune
Rådhuset
2860 HOV
Deres referanse
Vår referanse
Vår dato


2005/2059  433.52  JKA


Fellingstillatelse på bjørn
Fylkesmannen viser til søknad av 20.09.2005 fra Veståsen beitelag om fellingstillatelse på bjørn. Vi viser også til samtaler med Struksnes i Søndre Land kommune 20.09.2005, hvor kommunen sa seg villig til å stå som mottager/ansvarlig for en tillatelse. Vi viser videre til våre tillatelser til felling av bjørn i området tidligere i sommer, datert 27.06.2005 og 12.07.2005.
Vedtak

Fylkesmannen gir med dette Søndre Land kommune fellingstillatelse på én bjørn fra 
20. september kl 14:30 til 4. oktober 2005 kl 12:00, iht vilkår gitt i dette brev.

Vedtaket ble gitt muntlig til Struksnes i Søndre Land kommune 20.09.2005.  

Bakgrunn og begrunnelse

Vedtaket er fattet med hjemmel i Lov av 29. mai 1981 om viltet (Viltloven) og Forskrift av 18.03.2005 om forvaltning av rovvilt. Vi viser også til rovviltnemnda i region 3 (Oppland) sitt vedtak der de fastsatte en kvote på 1 betinga fellingstillatelse på bjørn for perioden 8. juni 2005- 15. februar 2006. Pr i dag er ingen bjørn felt. Fylkesmannen er etter § 9 i rovviltforskriften gitt myndighet til å iverksette betinget skadefelling for å forhindre framtidig skade, innenfor rammen av kvote for betinget skadefelling gitt av Rovviltnemnda, jf. forskriftens § 8. 

Generelt

Fellingstillatelse gis for å forhindre at rovvilt gjør skade på bufe og tamrein. Ved vurdering av om det skal gis tillatelse til skadefelling skal det legges vekt på føringene i regional forvaltningsplan. Rovviltnemnda i Oppland har foreløpig ikke ferdigstilt forvaltningsplanen. Felling kan bare gjennomføres dersom det ikke finnes en annen tilfredsstillende løsning ut fra prinsippet om geografisk differensiert forvaltning. Det skal særlig tas hensyn til

a) områdets betydning som beitemark

b) skadenes omfang og utvikling

c) potensialet for framtidige skader

d) muligheten for å gjennomføre forebyggende tiltak

Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr. 

Den aktuelle situasjonen og fylkesmannens vurdering
I region 3 (Oppland) er det ikke mål om ynglinger av bjørn. Det ble sluppet om lag 2300 sau på beite i området. 
I følge Statens naturoppsyn (SNO) er det registrert 12 sau med bjørn som antatt/dokumentert skadevolder innenfor fellingsområdet i løpet av sommeren, hvor den siste ble tatt for en drøy uke siden. Det er i tillegg registrert 3 skader litt lengre nord og noen litt lengre vest. Fylkesmannen har tidligere i sommer gitt fellingstillatelse på bjørn i området i to perioder. I følge søknaden viser sankingen at det mangler mye dyr i Veståsen beitelag. Det var betydelige tap til bjørn i området i fjor. Fylkesmannen legger til grunn at det de siste årene er registrert mer stabil/stasjonær forekomst av ett eller flere individ vest for Randsfjorden. Dette har medvirket til relativt høye tapstall i området. SNO har målt spor etter voksen hannbjørn i området flere ganger i sommer, og sist for en drøy uke siden. Vi regner det som sannsynlig at en voksen hannbjørn har forårsaket relativt store tap i området. Det er større sannsynlighet for at et eldre etablert dyr vil være i de samme områdene kommende beitesesong, enn unge uetablerte bjørner. Ut fra dette anser vi at potensialet for tap til bjørn neste sesong er relativt stort. Vi finner det derfor riktig å iverksette fellingstillatelse i dette tilfellet, selv om det nå er etter hovedsankingen. Vi har da også lagt til grunn prinsippet om differensiert forvaltning, jf at det ikke er noe mål om ynglinger av bjørn i fylket. 

Vilkår

1. Fellingsområdet er avgrenset slik: I vest langs Begna til Bagn, langs RV 219 til Tonsåsen, langs RV 33 til Dokka, langs RV 245 sørover til Bjoneroa, langs RV 47 vestover til fylkesgrensa, og langs denne til Begna.
2. Fellingstillatelsen gjelder for tidsrommet 20.09.2005 kl. 14:30 til 04.10.2005 kl. 12:00.

Dersom det gis fellingstillatelser i flere områder samtidig, kan fellingstillatelsen inndras umiddelbart om felling skjer i et annet område.

3. Tillatelsen gis til Søndre Land kommune, jf fylkesmannens brev av 06.06.2001. Kommunen er ansvarlig for å oppnevne deltagere på fellingslaget i samråd med fellingsleder, slik at dette er egnet for skadefellingsoppdraget på bjørn. Deltakere i fellingslaget skal ha avlagt skyteprøven inneværende jaktår. Det forutsettes at kommunen sørger for at samtlige involverte i fellingsforsøket får en kopi av denne tillatelsen, før fellingsforsøket settes i gang. Det skal være én ansvarlig fellingsleder med ett tilhørende fellingslag. Alle oppnevnte deltagere på fellingslaget skal forholde seg til fellingslederen. Det må sikres gode interne rutiner for varsling underveis i fellingsforsøket, slik at hendelser som f eks felling eller skadeskyting raskt kan følges opp på en forsvarlig måte og iht lovverk/retningslinjer. Fellingsleder er ansvarlig for at det foreligger liste over alle deltagere i fellingsforsøket. Ansvarlig fellingsleder kan, dersom det vurderes som aktuelt, selv ta kontakt med SNO for eventuell bistand. Slik bistand kan bestå av kompetanseoppbygging/opplæringstiltak og/eller deltakelse i felt. SNO vil vurdere eventuelle henvendelser bl a med bakgrunn i egen kapasitet.

4. Det skal kun benyttes våpen og ammunisjon som tilfredsstiller kravene til jakt på bjørn, jf. Forskrift av 22.03.2002 om utøvelse av jakt og fangst.

5. Alle tilfeller hvor dyr påskytes, såres eller felles skal uten opphold meldes til kommune, fylkesmann og nærmeste politimyndighet, jf § 27 i Forskrift av 22.03.2002 om utøvelse av jakt og fangst. Fylkesmannen vil avgjøre hvordan videre ettersøk skal gjennomføres, og deltagerne på fellingslaget skal uten godtgjørelse kunne bistå i et ettersøk. Ansvarlig fellingsleder skal rapportere hver tredje dag om generell status i fellingsforsøket til fylkesmannen, på telefon 61 26 60 57 eller 977 37 223.
6. Binne med unge( r) er unntatt fra fellingstillatelsen.

7. Felling og forsøk på felling i henhold til denne tillatelse gjennomføres uavhengig av grunneiers jaktrett, jf Viltlovens § 35.

8. Bjørn felt i medhold av denne tillatelsen er viltfondets eiendom. Etter § 16 i Forskrift om forvaltning av rovvilt, skal jeger fremvise felt dyr for SNO for umiddelbar kontroll, merking og prøvetaking av biologisk materiale, og jeger skal kunne påvise fellingssted etter anmodning fra SNO, politi eller fylkesmann. Felt bjørn skal behandles på en slik måte at byttets verdi ikke forringes unødig, jf Instruks for ivaretakelse av døde rovdyr (vedlagt).
9. For bruk av løs hund under fellingsforsøket, må kommunen gi dispensasjon fra evt kommunale bestemmelser etter hundeloven av 4. juli 2003 nr 74.

10. Det kan, etter avtale, gis kompensasjon for administrative utgifter på inntil kr 15 000 ved iverksetting av fellingstillatelsen første gang. Siden deltagelse i fellingsforsøket er frivillig, gis det ikke kompensasjon eller lønn til deltagerne. 

11. Fylkesmannen kan ved behov endre disse vilkårene.

Saksopplysninger

Fylkesmannen har hatt kontakt med rovviltnemnda om saken.   

Vedtaket kan påklages etter reglene i forvaltningsloven innen tre uker, jf vedlagte «Rett til å klage over forvaltningsvedtak». En eventuell klage rettes til Direktoratet for naturforvaltning, men sendes via fylkesmannen. 

Kristin Hille Valla 
Sigurd Tremoen 


avdelingsdirektør

Vedlegg: 

Skjema «Rett til å klage over forvaltningsvedtak» 

Instruks om ivaretakelse av død bjørn

Kart over tillatt fellingsområde

Kopi:
Veståsen Beitelag BA v/Norodd Øibakken, 2870 Dokka

Rolf Leirvik, Furuvn. 33, 2870 Dokka
Nordre Land kommune

Sør-Aurdal kommune

Etnedal kommune

Gran kommune

Rovviltnemndas medlemmer (kun digitalt)

Direktoratet for naturforvaltning (kun digitalt)

Norsk institutt for naturforskning (kun digitalt)

Lensmennene i Sør-Aurdal, Etnedal, Nordre land, Søndre Land og Gran

Vestoppland politidistrikt
SNO v/Esben Bø, Postboks 94, 2688 Lom (kun digitalt)

Rovviltkontakt Leif Westrum, 2863 Odnes

Rovviltkontakt Per Ivar Stensæther, 2930 Bagn

Rovviltkontakt Einar Asbjørnsen, 2890 Etnedal 

Rovviltkontakt Arvid Snellingen, 2742 Grua

Rovviltkontakt Magnar Haugen, 2760 Brandbu

Rovviltkontakt Ole Knut Steinset, Rute 541, 2890 Etnedal 

Oppland Bondelag

Oppland Bonde- og Småbrukarlag

Oppland Sau- og Geitalslag



Fylkesveterinæren for Hedmark og Oppland

Oppland Jeger- og fiskerforbund, Stortorget 1, Pb 124, 2601 Lillehammer

Naturvernforbundet i Oppland, Storgata 89, Pb 368, 2601 Lillehammer

WWF – Norge, Postboks 6784 St. Olavs plass N-0130 Oslo

Foreningen Våre Rovdyr, Pb 195 N-2150 Årnes 

Folkeaksjonen for en ny rovviltpolitikk, Pb 40, 7701 Steinkjer

Fellesaksjonen For Ulv, v/Ener Borg, Konvallveien 34, 0875 Oslo

